《劉正之宜樓四章 其三》
作者: 黄榦君家兩寧馨,翠竹棲鸞鳳。筦簟燕新居,孔釋復抱送。...详情
《黄用之遷居奉寄 其二》
作者: 姜特立盡傾清俸買新居,橐內無金只有書。不用鄰人借輿馬,已知家具少於車。...详情
《長干寺同劉宮苑浴 其二》
作者: 張舜民未知何處是吾廬,南北悠悠意所如。不愛渭川千畝竹,與君江上卜新居。...详情
《參寥惠楊梅》
作者: 蘇軾新居未換一根椽,只有楊梅不直錢。莫共金家鬬甘苦,參寥不是老婆禪。...详情
《時宰生日詩三十絕 其一三》
作者: 周紫芝誰移蓬島在人寰,詔賜新居五百間。紫塞無兵清似洗,丹樓不動屹如山。...详情
《將到章泉水趙成甫寄三絕來 其三》
作者: 韓淲新居曾寫碑千字,更覺閒情入老嚴。珍重主人留食炙,摩挲貞石我何廉。...详情
《寫莊子》
作者: 李九齡聖澤安排當散地,賢侯優貸借新居。閒中亦有閒生計,寫得南華一部書。...详情
《和陶答龐參軍六首 其一》
作者: 蘇軾我見異人,且得異書。挾書從人,何適不娛。羅浮之趾,卜我新居。子非玄德,三顧我廬。...详情
《寄舍弟》
作者: 徐璣寄問安仁弟,弦歌又一年。流來溪水遠,清到縣門前。故里人情樂,新居物色鮮。宦歸言話款,正及早梅邊。...详情
《命鹿》
作者: 張鎡雙鹿林泉友,新居後我成。角低方長旺,斑嫩未分明。濯濯菰塘晚,呦呦草逕晴。仙疇吾種玉,汝輩耦而耕。...详情
《寓陳雜詩十首 其一》
作者: 張耒傳舍不可久,束裝投新居。新居亦苟完,佳木頗扶疏。洒掃尋丈地,琴書遣朝晡。風雲中夜變,大雨如决渠。落點若强箭,穿我老屋塗。中夜起明燭,移床護吾雛。傳聞北城隅,老弱堤上廬。官吏操畚鍤,紛紛役千夫。螘漏或一决,城闉變江湖。吾衰也久矣,豈復憚爲魚。...详情
《冬夜有懷柯田山人四首 其一》
作者: 張元幹聞說新居好,山樊卜築深。藥囊能濟物,龜策少知音。四海憂黔首,中原盡綠林。直須期雪屋,夜棹去相尋。...详情
《次韻江子我見寄》
作者: 晁沖之敢恨新居僻,深懷故國尊。耕耘得遺物,版築尚頽垣。溪隔城南寺,崖通市北門。他時如訪我,但認語音存。...详情
《次韻和翰林師學士贈倫上人新居之什》
作者: 楊億一逕雨苔深,新居雅稱心。天花飄晝講,池草伴春吟。施食山禽下,題門野客尋。此中堪宴坐,何必在雙林。...详情
《題月山新居》
作者: 徐榮叟寵任辭樞極,新居卜月山。人從生處樂,天與老來閑。翠擁千峯秀,羅縈一水灣。佳哉得真樂,恨不早知還。...详情
《次韵子由所居六咏 其六》
作者: 蘇軾新居已覆瓦,無復風雨憂。榿栽與籠竹,小詩亦可求。尚欲煩貳師,刺山出飛流。應須鑿百尺,兩綆載一牛。...详情
《張道宗比部挽詩三首 其二》
作者: 文同見說關西訃,危腸已似刀。撫膺成一慟,復魄遂三號。舊館州名桂,新居里曰蒿。九泉休負恨,蘭玉滿兒曹。...详情
《临江仙》
作者: 魏了翁九十秋光三十八,新居初度称觞。青衫彩服列郎娘。孙枝无处著,犹欠两东床。尽是当年亲手种,如今满院芬芳。只凭方寸答苍苍。个中无尽藏,谁弱又谁强。...详情
《題雙桂亭》
作者: 洪芻燕賀翬飛稱虎符,銀鈎蠆尾映金鋪。訟亭留得棠陰在,月窟遥憐桂影孤。故郡每懸高士榻,新居兼愛丈人烏。雕磨才思無佳語,可許江山借助無。...详情
《寄蘇子瞻》
作者: 章惇君方陽羨卜新居,我亦吳門葺舊廬。身外浮雲輕土苴,眼前陳跡付籧篨。澗聲山色蒼雲上,花影溪光罨畫餘。他日扁舟約來往,共將詩酒狎樵漁。...详情
《白鶴峰新居欲成夜過西鄰翟秀才二首 其一》
作者: 蘇軾林行婆家初閉戶,翟夫子舍尚留關。連娟缺月黄昏後,縹緲新居紫翠間。繫悶豈無羅带水,割愁還有劍鋩山。中原北望無歸日,鄰火村舂自往還。...详情
《七言次韵和樂道出省後見寄》
作者: 沈遘君從司會陛延閣,更職華光奉講論。却顧簿書勞已甚,獨懷僚友意仍存。新居近指西城路,舊約還尋北海樽。便欲相期五人者,軒車蚤晚下宮門。...详情
《宋玉》
作者: 楊億蘭臺清吹拂冠緌,薙草新居對渺瀰。麗賦朝雲無處所,覊懷秋氣動齎咨。三年送目愁鄰媛,七澤迷魂怨楚詞。獨有江南哀句在,更傳餘恨到黄旗。...详情
《題招提院靜照堂》
作者: 聞人安道清虛結宇卜新居,寂靜標名欲性純。直向萬緣無斷處,應爲一念不生人。風幡震動殊非鬧,水月澄明未是真。宴坐經行惟此地,箇中消息與誰親。...详情